**CONTRACT DE FURNIZARE**

**nr. 83773 din data 19.11.2020**

 1. În temeiul Legii nr. 98/2016 privind achiziţiile publice, s-a încheiat prezentul contract de furnizare de produse,

 între

autoritatea contractantă **MUNICIPIUL ARAD,** adresa sediului fiind Arad, B-dul Revoluţiei nr. 75, jud. Arad, telefon 0257/281850, fax 0257/284744, cod fiscal 3519925, cont RO87TREZ24A670503200106X deschis la Trezoreria Municipiului Arad, reprezentată prin Călin Bibarț – Primar și Director Economic, Claudia Grozavu**,** în calitate de **achizitor,** pe de o parte

 şi

 **SC GAMANOR SRL,** cu sediul în Zădăreni, 641, jud. Arad, punct de lucru Arad, str. Calea Radnei nr. 137, tel/fax 0257369000, e-mail. office@gamanor.ro, număr de înmatriculare la Registrul Comerţului J02/2178/2006, cod de înregistrare fiscală RO19239697, cont RO64TREZ0215069XXX015503 deschis la Trezoreria Arad, reprezentată prin domnul , având funcţia de Administrator, în calitate de **furnizor**, pe de altă parte.

 **2. Definiţii**

2.1 - În prezentul contract următorii termeni vor fi interpretaţi astfel:

 a. contract - prezentul contract şi toate anexele sale;

 b. achizitor şi furnizor - părţile contractante, aşa cum sunt acestea numite în prezentul contract;

 c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

 d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

 e. servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;

 f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;

 g. destinaţie finală - locul unde furnizorul are obligaţia de a furniza produsele;

 h. termenii comerciali de livrare vor fi interpretaţi conform INCOTERMS 2000 - Camera Internaţională de Comerţ (CIC);

 i. forţa majoră - potrivit art. 1351 NCC, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră. Forţa majoră este orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face mai oneroasă executarea obligaţiilor uneia din părţi;

 j. zi - zi calendaristică; an - 365 de zile.

 **3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 - Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

 **Clauze obligatorii**

 **4. Obiectul principal al contractului**

4.1 - Furnizorul se obligă sa furnizeze  **piese de schimb pentru menţinerea în stare de funcţionare a utilajelor folosite pentru întreţinerea terenurilor de sport din dotarea bazelor sportive.**

4.2 - Achizitorul se obligă să plătească furnizorului preţurile produselor, în conformitate cu propunerea financiară anexată prezentului contract.

4.3 – Produsele nominalizate generic la punctul 4.1 din prezentul contract sunt următoarele:

|  |  |  |  |  |  |  |
| --- | --- | --- | --- | --- | --- | --- |
| **Nr crt** | **Utilaj** | **Cod** | **Denumire produs** | **Cantitate** | **pret / bucata** | **Total** |
| 1 | fs480 | 41280201202 | Cilindru cu piston 0 44 mm | 2 | 540 | 1080 |
| 2 | 41280302002 | Piston 0 44 mm | 2 | 227 | 454 |
| 3 | 11330343000 | Segment compresie 0 44x1 ,2 mm | 2 | 23 | 46 |
| 4 | 41280202600 | Semicarter motor, partea dinspre ventilator | 1 | 312 | 312 |
| 5 | 41280202900 | Semicarter motor | 1 | 324 | 324 |
| 6 | 41281200603 | Carburator Cl Q-S94 | 3 | 260 | 780 |
| 7 | 41801226200 | Șurub pentru reglaj mersul în gol | 4 | 13 | 52 |
| 8 | 41341210803 | Capac de închidere | 2 | 21 | 42 |
| 9 | 41286410350 | Carter reductor | 1 | 309 | 309 |
| 10 | 41287901309 | Mâner de comandă | 2 | 102 | 204 |
| 11 | 41287900950 | Carcasă AV | 2 | 117 | 234 |
| 12 | 41287107108 | Tub de protecţie 0 28 mm x 1.49 m | 2 | 154 | 308 |
| 13 | 41287113200 | Arbore de antrenare | 2 | 149 | 298 |
| 1 | fs460 | 41470202602 | Semicarter motor  | 2 | 322 | 644 |
| 2 | 41470201208 | Cilindru cu piston 0 44 mm | 2 | 626 | 1252 |
| 3 | 95030030310 | Rulment cu bile 6002 | 6 | 27 | 162 |
| 4 | 41470300403 | Arbore cotit | 6 | 239 | 1434 |
| 5 | 41471400601 | Eșapament | 4 | 111 | 444 |
| 6 | 41470801601 | Capotă | 2 | 67 | 134 |
| 7 | 41474004718 |  Unitate de comandă (modul aprindere) | 3 | 266 | 798 |
| 8 | 41471602000 | Ambreiaj | 4 | 46 | 184 |
| 9 | 41476400104 | Reductor | 3 | 637 | 1911 |
| 10 | 41477108100 | Apărătoare | 6 | 73 | 438 |
| 11 | 41477109002 | Curea universal ADVANCE | 6 | 161 | 966 |
| 12 | 41477107107 | Tub de protecţie 0 28 mm x 1.49 m | 2 | 158 | 316 |
| 13 | 41471200608 | Carburator WTF-12A | 1 | 292 | 292 |
| 14 | 41471904006 | Arc recuperator | 3 | 140 | 420 |
| 15 | 41471901011 | Rola demaror | 4 | 60 | 240 |
| 16 | 40037102115 | AutoCut 46-2 | 20 | 74 | 1480 |
| 17 | 41197134100 | Cutit desis 300-3 | 20 | 96 | 1920 |
| 18 | 00009302543 | Fir nylon, rotund 3,0 mm\*280m | 10 | 125 | 1250 |
| 1 | bg85 | 41400210300 | Carter motor | 2 | 189 | 378 |
| 2 | 4007000 | Bujie NGK BPM7A | 12 | 8 | 96 |
| 3 | 42297010613 | Carcasă ventilator, exterior | 1 | 112 | 112 |
| 4 | 42297089702 | Sac colector | 2 | 146 | 292 |
| 1 | hb585 | 62427100210 | Ansamblu set de sapare, exterior stanga | 1 | 162 | 162 |
| 2 | 62427100215 | Ansamblu set de sapare, exterior dreapta | 1 | 162 | 162 |
| 3 | 62417100225 | Ansamblu set de sapare, interior dreapta | 1 | 198 | 198 |
| 4 | 62417100220 | Ansamblu set de sapare, interior stanga | 1 | 198 | 198 |
| 1 | lb540 | 62907020705 | Ax cutit | 2 | 260 | 520 |
| 2 | 62907020100 | Cuțit | 42 | 16 | 672 |
| 3 | 62907024400 | Distanțier | 15 | 32 | 480 |
| 4 | 62907042100 | Curea trapezoidală | 2 | 26 | 52 |
| 5 | 62907042111 | Curea trapezoidală | 2 | 62 | 124 |
| 6 | 62907002521 | Fulie dubla curea trapezoidală | 2 | 193 | 386 |
| 7 | 63577007510 | Cablu de acționare oprire motor | 2 | 35 | 70 |
| 1 | wiking | 61707600980 | Mecanism de cosire complet | 1 | 3461 | 3461 |
| 2 | 61707003531 | Ax cuțit stanga, complet | 5 | 353 | 1765 |
| 3 | 61707003535 | Ax cuțit dreapta, complet | 5 | 315 | 1575 |
| 4 | 61707002540 | Fulie dubla curea trapezoidală cu amortizor de torsiune | 5 | 262 | 1310 |
| 5 | 61707042150 | Curea trapezoidală | 6 | 130 | 780 |
| 6 | 61707026910 | Suport de lagăr | 6 | 164 | 984 |
| 7 | 61707607500 | Fulie de curea dunțată 20Z | 6 | 107 | 642 |
| 8 | 61707640910 | Curea dințată pe ambele părți | 4 | 366 | 1464 |
| 9 | 61707042150 | Curea trapezoidală | 4 | 130 | 520 |
| 10 | 61707603910 | Jantă 7, 5-8 | 4 | 212 | 848 |
| 11 | 61707049510 | Pneu 16\*7, 5-8 | 8 | 256 | 2048 |
| 12 | 61701602010 | Cuplaj cuțit | 4 | 790 | 3160 |
| 13 | 61707601291 | Rolă de întindere | 6 | 81 | 486 |
| 14 | 61657042120 | Curea trapezoidală | 6 | 127 | 762 |
| 15 | 61707601291 | Rolă de întindere | 6 | 81 | 486 |
| 16 | 61706400130 | Cutie de viteze, redactor T3-CHBF-2X3C-1TX4 | 1 | 3773 | 3773 |
| 17 | 61707606616 | Rolă de ghidare | 6 | 49 | 294 |
| 18 | 61707020140 | Cuțit stânga | 6 | 193 | 1158 |
| 19 | 61707020145 | Cuțit dreapta |  6 | 193 | 1158 |
| 20 | 61707023800 | Suport cuțit  | 3 | 37 | 111 |
| 21 | 61704001100 | Acumulator 12 V-17 Ah | 6 | 328 | 1968 |
| 22 | 61704305211 | Platină, placă | 2 | 413 | 826 |
| 23 | 61704303100 | Releu | 3 | 108 | 324 |
| 24 | 61707603920 | Jantă 8,5-8 | 2 | 247 | 494 |
| 25 | 61707049530 | Pneu 20\*10, 0-8 | 6 | 329 | 1974 |
| 26 | 61703510405 | Rezervor carburant | 2 | 253 | 506 |
| 27 | 3501800 | Filtru de carburant | 10 | 79 | 790 |
| 28 | 61703501500 | Bușon rezervor | 6 | 16 | 96 |
| **Total valoare fără TVA** | **56.393** |

 **5. Preţul contractului**

5.1 - Preţul convenit pentru îndeplinirea contractului, plătibil furnizorului de către achizitor, este preţul exprimat în propunerea financiară anexată prezentului contract, respectiv 56.393 lei fără TVA la care se adaugă TVA în sumă de 10.714,67 lei. Preţul total cu TVA inclus este de 67.107,67 lei.

5.2 - Preţul de livrare va cuprinde preţul produselor, cheltuielile de transport, încărcare, descărcare, manipulare şi alte cheltuieli necesare livrării, toate elementele sus enumerate se regăsesc în preţ.

**6. Durata contractului**

6.1.– Durata prezentului contract este de 5 zile lucrătoare de la semnarea contractului de ambele părţi.

  **7. Documentele contractului şi ordinea de precedenţă în interpretarea acestora**

7.1 - Documentele contractului sunt:

* Caietul de sarcini nr. 78332/30.10.2020
* Ofertă nr. 80984/06.11.2020

 **8. Obligaţiile principale ale furnizorului**

8.1 - Furnizorul se obligă să furnizeze produsele la standardele şi performanţele solicitate prin caietul de sarcini, care sunt documente ale prezentului contract.

8.2 - Furnizorul se obligă să furnizeze produsele, în conformitate cu cerințele caietului de sarcini, astfel incât să se încadreze în durata contractului.

  **9. Obligaţiile principale ale achizitorului**

9.1 - Achizitorul se obligă să recepţioneze piesele de schimb pentru menţinerea în stare de funcţionare a utilajelor folosite pentru întreţinerea terenurilor de sport din dotarea bazelor sportive după livrarea acestora şi să verifice daca produsele au fost livrate in conformitate cu cerintele din caietul de sarcini asumate de catre furnizor prin oferta sa. Pentru toate produsele livrate, achizitorul se obligă să le recepţioneze.

9.2 Factura fiscală nu poate fi emisă anterior datei procesului verbal de recepție și punere în funcțiune.

9.3 Achizitorul se obligă să plătească facturile în 30 de zile de la data înregistrării acestora la Registratura Primăriei Municipiului Arad.

9.4 - Dacă achizitorul nu onorează facturile în 60 zile de la data inregistrarii acestora, furnizorul are dreptul de a sista furnizarea produselor. Imediat ce achizitorul onorează factura, furnizorul va relua furnizarea produselor şi prestarea serviciilor în cel mai scurt timp posibil.

**10. Sancţiuni pentru neîndeplinirea culpabilă a obligaţiilor**

10.1 - În cazul în care, din vina sa exclusivă, furnizorul nu reuşeşte să-şi execute obligaţiile asumate prin contract, atunci achizitorul are dreptul de a deduce ca penalităţi, 0,03% din valoarea produselor nelivrate/nepuse în funcțiune pentru fiecare zi de întârziere, pana la indeplinirea efectiva a obligatiilor.

10.2 - În cazul în care achizitorul nu onorează facturile în termen de 60 zile de la data inregistrarii acestora, atunci acesta are obligaţia de a plăti ca penalitate 0,03 % din plata neefectuată pentru fiecare zi de întârziere, până la îndeplinirea efectiva a obligatiilor.

10.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

10.4 - Achizitorul îşi rezervă dreptul de a renunţa oricând la contract, printr-o notificare scrisă, adresată furnizorului, fără nici o compensaţie, dacă acesta din urmă dă faliment, cu condiţia că această anulare să nu prejudicieze sau să afecteze dreptul la acţiune sau despăgubire pentru furnizor.În acest caz, furnizorul, are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

10.5 - Achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

 a) furnizorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea 98/2016;

 b) contractul nu ar fi trebuit să fie atribuit furnizorului, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**Clauze specifice**

 **11. Recepţie, inspecţii**

11.1 - Achizitorul sau reprezentantul său are dreptul de a inspecta şi de a testa produsele pentru a verifica conformitatea lor cu specificaţiile din caietul de sarcini.

11.2 - Inspecţiile şi testele din cadrul recepţiei provizorii (cantitative) şi recepţiei finale (calitative) se vor face la destinaţia finală a produselor, Arad, str. Căpitan Ioan Fătu nr. 90, conform cerinţelor caietului de sarcini.

11.3 - Dacă vreunul din produsele inspectate sau testate nu corespunde specificaţiilor tehnice, respectiv criteriilor de calitate, achizitorul are dreptul să îl respingă, iar furnizorul are obligaţia, fără a modifica preţul contractului, de a înlocui produsele refuzate cu altele care corespund din punct de vedere a specificatiilor tehnice.

11.4 - Dreptul achizitorului de a inspecta, şi dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

11.5 - Prevederile clauzelor 11.1 - 11.4 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

 **12. Ambalare şi marcare**

12.1 - (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

 (2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

12.2 - Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare.

 **13. Livrarea şi documentele care însoţesc produsele**

13.1 - Furnizorul are obligaţia de a livra produsele la destinaţia finală indicată de achizitor, respectând datele din caietul de sarcini, asumate de catre acesta prin oferta sa.

13.2 – Livrarea produselor, în conformitate cu cerinţele caietului de sarcini, trebuie sa se faca in durata contractului, la baza sportivă din Arad, str. Căpitan Ioan Fătu nr. 90 solicitată prin caietul de sarcini.

Livrarea produselor se consideră încheiată în momentul în care sunt îndeplinite prevederile clauzelor de recepţie a produselor și după încheierea procesului verbal de recepție.

**14. Asigurări**

14.1 - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare.

**15. Perioada de garanţie acordată produselor**

15.1 - Furnizorul are obligaţia de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor. De asemenea, furnizorul are obligaţia de a garanta că toate produsele furnizate prin contract nu vor avea nici un defect ca urmare a proiectului, materialelor sau manoperei sau oricărei alte acţiuni sau omisiuni a furnizorului şi că acestea vor funcţiona în condiţii normale de funcţionare.

15.2 - (1) Perioada de garanţie acordată produselor de către furnizor este în conformitate cu specificaţiile tehnice, dar nu mai mică de 12 de luni de la data recepției.

 (2) Perioada de garanţie a produselor începe după data recepţiei, efectuate după livrarea acestora la destinaţia finală.

15.3 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

15.4 - La primirea unei astfel de notificări, furnizorul are obligaţia de a remedia defecțiunea sau de a înlocui produsul în perioada de maxim 30 zile de la primirea notificării, fără costuri suplimentare pentru achizitor. Produsele care, în timpul perioadei de garanție, le înlocuiesc pe cele defecte, beneficiază de o nouă perioadă de garanție care curge de la data înlocuirii produsului.

 **16. Amendamente**

16.1 - Cu excepţia clauzelor 5 şi 6, părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

 **17. Întârzieri în îndeplinirea contractului**

17.1 - Furnizorul are obligaţia de a îndeplini contractul de furnizare respectând durata acestuia

17.2 - Nu se acceptă prelungirea duratei contractului, cu excepţia cazurilor de forţă majoră.

**18. Cesiunea**

18.1 - Nu se acceptă cesionarea obligaţiilor prevăzute în prezentul contract.

 **19. Forţa majoră**

19.1 - Forţa majoră este constatată de o autoritate competentă.

19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**20. Soluţionarea litigiilor**

20.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

 **21. Limba care guvernează contractul**

21.1 - Limba care guvernează contractul este limba română.

 **22. Comunicări**

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

22.2 - Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**23. Legea aplicabilă contractului**

23.1 - Contractul va fi interpretat conform legilor din România.

 Părţile au înţeles să încheie prezentul contract în trei exemplare, un exemplar pentru furnizor şi două exemplare pentru achizitor.

|  |  |
| --- | --- |
| **Achizitor** | **Furnizor,** |
| **MUNICIPIUL ARAD** | **SC GAMANOR SRL** |
| **PRIMAR** | **Administrator** |